Ritratt: Miguela Xuereb .td_uid_2_61615ef79ba2b_rand.td-a-rec-img{text-align:left}.td_uid_2_61615ef79ba2b_rand.td-a-rec-img img{margin:0 auto 0 0} Raġel inħeles mill-akkużi miġjuba kontrih li kkommetta stupru fiż-żwieġ u abbuża sesswalment mit-tifla tiegħu li kienet taħt l-età. L-eks mara tar-raġel irrapurtat lir-raġel lill-Victim Support Unit tal-Pulizija u qalet li stupraha u abbuża sesswalment mit-tifla tagħhom. Hu tressaq il-Qorti wara u ġie akkużat f'offiżi sesswali u li żamm il-mara kontra l-volontà tagħha. Il-ġuri sar bil-magħluq. L-Imħallef Consuelo Scerri Herrera qalet fil-ġudikament tagħha li l-każ kellu jikkunsidra ż-żewġ naħat tar-raġel u l-mara li kienu kompletament differenti. Il-mara ssuspettat li r-raġel ma kienx leali lejha u stqarret li r-raġel kemm il-darba stupraha. Il-Qorti għamlitha ċara li ma kinitx responsabbli biex tiddikjara min kien leali fir-relazzjoni. Ir-raġel ċaħad dawn l-allegazzjonijiet waqt l-interrogazzjoni u l-Qorti nnutat li x-xhieda tal-mara u tat-tifla ma kinux konsistenti ma' ta' xulxin. Il-Qorti qalet li kienet qed issibha diffiċli biex temmen li dawn l-atti saru aktar minn darba lill-mara imma ma rrapurtatx dan bħalma għamlet fil-passat. Il-Qorti Kriminali żiedet tgħid ukoll li l-mara kompliet tipprova tippreserva ż-żwieġ tagħha mar-raġel minkejja l-allegazzjonijiet kontrih. Intqal ukoll li t-tifla kienet qed tirribella ħafna billi ma tattendix għall-iskola u toħroġ ma' rġiel li kienu akbar minna. Minħabba dan, il-Qorti ma setgħetx temmen lit-tifla meta din qalet li ma qalitx lill-omma fuq l-abbuż "minħabba li diġà kellha ħafna fuq xiex tinkwieta". L-Imħallef Scerri Herrera saħqet li t-tifla kienet qed tirrepeti x'qalet ommha u eventwalment, ġie deċiż li r-raġel jinħeles mill-akkużi miġjuba kontrih u biex jiġi lliberat. Hi ordnat ukoll li ma jkunux ippubblikati l-ismijiet tal-persuni fil-każ. L-avukati Peter Fenech, Stephen Tonna Lowell u Elena Fenech irrapreżentaw id-Difiża. .td_uid_3_61615ef79c146_rand.td-a-rec-img{text-align:left}.td_uid_3_61615ef79c146_rand.td-a-rec-img img{margin:0 auto 0 0}